شەفەق نیوز/ شەهاب حاجی ئەحمەد قایمقام قەزای کەلار لە هەرێم کوردستان، ئمڕوو یەکشەممە، کۆنتڕۆڵ کردن بڵاوبوین ڤایڕۆس کۆڕۆنا لە قەزاگە راگەیان ، ودیاریکرد ک فرەی تووشهاتنەگان وە کۆڕۆنا لە ناوچەیل قەزاگە لە پارێزگای بەغداد هاتیە.حاجی ئەحمەد ئەرا ئاژانس شەفەق نیوز وت: وەڕیەوبەرایەتی کەلار سەرکەفت لە کۆنتڕۆڵ کردن پەتای کۆڕۆنا و گیرهاوردنی وە ریکارەیل و مقەیەتیەگان، و ژمارەی مەترسیدار لەلامان تۆمار نەکریا، وەگورەی ئەو ناوچەو پارێزگایل عراق، و دیاریکرد ک فرەی تووشهاتگەیل لە دەیشت قەزاگە هاتنە وه‌تایبەت لە بەغداد پایتەخت.هەمیش وت: ژوور ئۆپراسیۆنەیل گەرمیان ریکارەیل سەختیگ چەسپان ئەرا نواگردن لە زیایبوین تووشهاتگەیل وە کۆڕۆنا، و گشت ریەگان ناوبەین گەرمیان و ناوچەیل ده‌وروگرد بڕیا، وەگەرد بڕین ری کەلار دیالە لەماوەی سێ رووژ گوزەیشتە.وەرپرسە خۆجێیەگە وتیش: وەڕیەوبەرایەتی گەرمیان و قەزای کەلار پابەندن وە ریکارەیل و بڕیارەیل حکومەت هەرێم و شانەی قەیرانەگە، و لە مانگەیل گوزەیشتە هەماهەنگی رێکیک وەگەرد ریکارەیل مقیەتی لە سەرکەفتن و گیرهاوردن و کەمەوکردن لە تووشهاتنەیل ڤایڕۆس کۆرۆنا گرتنه‌ وه‌ر.
